**OPĆINA KALNIK**, OIB: 82550572500, Trg Stjepana Radića 5, Kalnik, koju zastupa općinski načelnik Mladen Kešer (u daljnjem tekstu: Naručitelj)

i

**ELEKTRO JAKOV j.d.o.o.**, Mladine 57, Križevci, OIB: 83961828071, kojeg zastupa direktor Tomislav Belušić (u daljnjem tekstu: Izvršitelj)

sklopili su dana 6. rujna 2023. godine

**UGOVOR**

**o obavljanju komunalne djelatnosti održavanja javne rasvjete na području Općine Kalnik**

**Članak 1.**

 Naručitelj ustupa, a Izvršitelj preuzima poslove popravka i održavanja objekata i uređaja javne rasvjete na području Općine Kalnik, kojima kao vlasnik i korisnik gospodari Naručitelj.

 Ovaj Ugovor sklapa se na vremenski period od 1 (jedne) godine od dana sklapanja.

**Članak 2.**

Izvršitelj je dužan poslove popravka i održavanja objekata i uređaja javne rasvjete vršiti u skladu sa zahtjevima Naručitelja.

 Sa poslovima popravka i održavanja objekata i uređaja javne rasvjete Izvršitelj je dužan započeti u roku 7 dana od dana primitka pisane narudžbe Naručitelja koja se podnosi putem elektroničke pošte.

Izvršitelj se obvezuje da će u slučaju hitnih intervencija (dostupan dodir faznih vodiča i drugih izvanrednih događaja) intervenirati odmah po saznanju odnosno dojavi, a najkasnije u roku od 24 sata od dojave.

**Članak 3.**

Za uslugu iz članka 1. ugovaraju se cijene sukladno Ponudi broj 16/2023 od 30.08.2023. i ponudbenom troškovniku kako slijedi:

|  |  |  |  |  |  |
| --- | --- | --- | --- | --- | --- |
| **Rbr.** |  | **Jed.mjera** | **Količina** | **Jedinična cijena u EUR (bez PDV-a)** | **Ukupan iznos u EUR (bez PDV-a)** |
| 1. | Hidraulična platforma  | h | 24 | 40 | 960,00 |
| 2. | Prijevoz hidraulične platforme  | km | 327 | 0,7 | 228,90 |
| 3. | Radni sat elektro montera | h | 50 | 14 | 700,00 |
| 4. | LED svjetiljka 30W E+STARS S ili jednakovrijedno | kom | 5 | 85 | 425,00 |
| 5. | LED solarna svjetiljka | kom | 3 | 64 | 192,00 |
| 6. | Reflektor LED 30 W | kom | 3 | 25 | 75,00 |
| 7. | Žarulja LED 30W | kom | 40 | 14 | 560,00 |
| 8. | Grlo E 27  | kom | 10 | 2 | 20,00 |
| 9. | Grlo E 40  | kom | 1 | 4 | 4,00 |
| 10. | Kabel PPOO 3x1,5 | m | 15 | 2 | 30,00 |
| 11. | Kabel PPOO 3x,2,5 | m | 1 | 2,5 | 2,50 |
| 12. | Kabel PPOO 4x6 | m | 1 | 8 | 8,00 |
| 13. | Kabel PGP 3x1,5 | m | 30 | 2 | 60,00 |
| 14. | Kabel PGP 3x2,5 | m | 30 | 2,5 | 75,00 |
| 15. | Kabel PGP 4x6 | m | 10 | 8 | 80,00 |
| 16. | Raychem cijev 10/3 | kom | 1 | 12 | 12,00 |
| 17. | Raychem cijev 16/5 | kom | 1 | 12 | 12,00 |
| 18. | Raychem cijev 25/8 | kom | 1 | 14 | 14,00 |
| 19. | Zaštitna cijev za kabel | m | 12 | 2 | 24,00 |
| 20. | Spojnica DPZ-2 za SKS | kom | 2 | 13 | 26,00 |
| 21. | Spojnica brza | kom | 55 | 0,5 | 27,50 |
| 22. | Spojnica za sajlu | kom | 8 | 5 | 40,00 |
| 23. | Sajla | m | 30 | 3 | 90,00 |
| 24. | Zatezna stezaljka za SKS  | kom | 2 | 15 | 30,00 |
| 25. | Ovjesna stezaljka za SKS  | kom | 2 | 20 | 40,00 |
| 26. | Nosač- obujmica za SKS | kom | 2 | 14 | 28,00 |
| 27. | Nosač za svjetiljku | kom | 2 | 18 | 36,00 |
| 28. | ELM čahura 6mm | kom | 8 | 2,5 | 20,00 |
| 29. | Prekidač OG IP44 250V | kom | 2 | 7 | 14,00 |
| 30. | Osigurač | kom | 10 | 9 | 90,00 |
| 31. | Zaštitno staklo za VSS lampu | kom | 3 | 10 | 30,00 |
| 32. | Razvodna kutija 100x100x50 | kom | 2 | 5 | 10,00 |
| 33. | Mehanički programator vremena, timer | kom | 3 | 14 | 42,00 |
| 34. | FID sklopka 4 polan, In=40A, Ian=300mA | kom | 1 | 60 | 60,00 |
| 35. | Set pribora za produžni kabel 16A250V | kom | 2 | 14 | 28,00 |
| 36. | Plastična vezica | kom | 40 | 0,3 | 12,00 |
| 37. | Utikač | kom | 2 | 3 | 6,00 |
| 38. | Utičnica | kom | 2 | 3 | 6,00 |
| 39. | Izolir traka PVC | kom | 5 | 3 | 15,00 |
| 40. | Sitni spojni i montažni materijal | pauš. | 5 | 0 | 0,00 |
|  **UKUPNI IZNOS bez PDV-a:** | 4.132,90 |
|  **PDV:**  | 1.033,23 |
|  **SVEUKUPNO:** | 5.166,13 |

Jedinične cijene iz stavka 1. ovog članka su fiksne i nepromjenjive za svo vrijeme trajanja ugovora.

 Količine predmeta nabave iz stavka 1. ovog članka su predviđene, a stvarno nabavljena količina predmeta nabave može biti veća ili manja od predviđene količine.

 Cijene eventualnih materijala koje nisu predviđene troškovnikom utvrdit će se prije izvođenja usluge.

Izvršitelj je dužan voditi evidenciju izvršene usluge sa utrošenim materijalom koju ovjerava Naručitelj.

**Članak 4.**

 Obračun će se vršiti po stvarno izvedenim količinama.

 Obračun ovjerava ovlaštena osoba Naručitelja, nakon čega Izvršitelj ispostavlja e-račun.

 Naručitelj ima pravo prigovora na račun ukoliko utvrdi nepravilnosti, te pozvati Izvršitelja da uočene nepravilnosti otkloni i objasni. U tom slučaju rok plaćanja počinje teći od dana kada je Naručitelj zaprimio pisano objašnjenje s otklonjenim uočenim nepravilnostima.

 Naručitelj je dužan platiti Izvršitelju uslugu u roku 30 dana od primitka ovjerenog računa.

 Plaćanje će se vršiti na IBAN Izvršitelja **HR8323600001102932720**.

**Članak 5.**

Financijska sredstva za obavljanje poslova koji su predmet ovog Ugovora osigurava Naručitelj Programom održavanja komunalne infrastrukture na području Općine Kalnik te njegovim izmjenama i dopunama tokom godine.

**Članak 6.**

 Izvršitelj će poslove popravka i održavanja objekata i uređaja javne rasvjete izvršavati u skladu s tehničkim propisima i pravilima struke.

 Izvršitelj će o svom trošku osigurati stručno vođenje predmetnih poslova.

**Članak 7.**

 Za sve štete koje nastanu kao posljedica obavljanja usluge, prema Naručitelju i prema trećim osobama odgovara Izvršitelj.

**Članak 8.**

 Izvršitelj se obvezuje, prilikom izvođenja usluge, poduzeti sve mjere sigurnosti na radu, kao i ostale mjere sigurnosti sukladno važećim propisima.

 Troškove svih mjera i odgovornost po njima snosi Izvršitelj.

**Članak 9.**

 Izvršitelj je dužan voditi svu potrebnu dokumentaciju propisanu zakonom i važećim tehničkim propisima za predmetne poslove te ju Naručitelju i, po njihovom zahtjevu, tvrtki HEP - Operator distribucijskog sustava d.o.o. davati na uvid.

 Sve odnose sa HEP-om kao vlasnikom nosača niskonaponske mreže na kojima je smještena javna rasvjeta dužan je obavljati i regulirati Izvršitelj.

**Članak 10.**

 Sastavni dio ovog Ugovora čini jamstvo Izvršitelja za uredno ispunjenje ugovora u visini od 826,58 EUR u obliku bjanco zadužnice ovjerene kod javnog bilježnika s rokom valjanosti do isteka ugovora.

Jamstvo za uredno ispunjenje Ugovora Naručitelj ima pravo naplatiti u slučaju svake povrede ugovorne obveze od strane Izvršitelja zbog koje Naručitelju nastane šteta i to u iznosu visine nastale štete s pripadajućim kamatama.

**Članak 11.**

 Izvršitelj je dužan upozoriti Naručitelja na nedostatke, kao i na ostale okolnosti za koje je znao ili morao znati, a koje su od utjecaja na izvođenje usluge i kvalitetu izvedene usluge u skladu sa ovim Ugovorom.

**Članak 12.**

 Ukoliko Naručitelj nedvojbeno utvrdi da Izvršitelj ne želi ili ne može izvršiti uslugu po ovom Ugovoru, Naručitelj može jednostrano raskinuti ovaj Ugovor, s time da plati Izvršitelju do tada izvedene usluge, a daljnje radove povjeri drugom izvršitelju.

 U slučaji iz stavka 1. ovog članka Naručitelj će naplatiti jamstvo za uredno ispunjenje ugovora.

**Članak 13.**

 Sve sporove koji bi proizašli iz ovog Ugovora ugovorne strane će rješavati sporazumno, a ukoliko se sporazum ne postigne spor će rješavati za to nadležni sud.

**Članak 14.**

 Ovaj Ugovor sastavljen je u 4 (četiri) istovjetna primjerka od kojih svaki primjerak ima snagu originala, po 2 (dva) primjerka za svaku ugovornu stranu.

Ugovor je pravosnažan kada ga potpišu obje ugovorne strane.

KLASA: 310-02/23-01/04

 URBROJ: 2137-23-01-23-3

 U Kalniku, 6. rujna 2023.

|  |  |  |
| --- | --- | --- |
|  **Za IZVRŠITELJA:** |  |  **Za NARUČITELJA:** |
|  **Direktor** |  |  **Općinski načelnik** |
|  Tomislav Belušić |  |  Mladen Kešer, bacc.ing.agr. |
|  |  |  |